* **Príloha č. 1**
* **Technická špecifikácia**
* **Opis predmetu zákazky**
* výsledkom DNS bude objednávka na opravu vozidla
* Pri opravách vozidiel po DN/ŠU požaduje objednávateľ, aby boli vozidlá opravené v súlade s technologickými postupmi výrobcu vozidla,
* Dodávateľ musí mať oprávnenie pre výkon prác v potrebnom rozsahu potrebnom pre opravu vozidla,
* Oprava vozidla bude prebiehať v priestoroch dodávateľa, ktorý si zabezpečí dovoz a odvoz vozidla vo vlastnej réžii,
* Pred samotným začatím opravy prebehne zo strany dodávateľa obhliadka vozidla v priestoroch objednávateľa, pričom bude zo strany dodávateľa stanovená cena opravy vozidla,
* Dodávateľ bude z celého priebehu opravy vozidla viesť denník prác, pričom jeho súčasťou bude aj fotodokumentácia počas opravy. Objednávateľ dostane kópiu denníku prác k dispozícií po dokončení opravy vozidla,
* Dodávateľ spolu s objednávateľom si stanovia pri preberaní vozidla tzv. kontrolné dni, pri ktorých bude mať objednávateľ možnosť si prísť vozidlo skontrolovať,
* Náhradné diely, ktoré budú potrebné pri oprave vozidla dodá dodávateľ, pričom pred samotným začatím opravy vozidla bude dodaný objednávateľovi zoznam náhradných dielov s podrobným rozpisom cien jednotlivých dielov.
* Odovzdanie vozidla do opravy a prevzatie vozidlo po oprave bude prebiehať v areály/sídle objednávateľa, pričom súčasťou prevzatia/odovzdania vozidla bude preberací protokol,
* Oprava vozidla prebehne v čo najkratšom možnom čase, ktorý bude stanovený pred začatím opravy vozidla pri obhliadke (možnosť navýšenia pri zistení vážnejšieho poškodenia, ktoré nebolo vidieť pri obhliadke vozidla),
* Záruka 24 mesiacov na vykonané práce a použité náhradné diely,
* Pri pozáručných vozidlách môžu byť použité aj neoriginálne náhradné diely, ktoré spĺňajú technickú špecifikáciu originálnych náhradných dielov, alebo sú ich ekvivalentom,
* Dodávateľ sa zaväzuje, že vozidlo preberie do opravy od objednávateľa najneskôr do 5 pracovných dní od podpisu zmluvy na opravu,
* Pri vážnych dopravných nehodách s veľkou mierou poškodenia si vyhradzuje objednávateľ právo na dodanie protokolu o vykonaní geometrie vozidla,
* Dodávateľ sa zaväzuje, že vozidlo, ktoré dodá po oprave bude spĺňať všetky požiadavky na premávku na pozemných komunikáciách v rámci Slovenskej republiky ako aj všetky platné predpisy a nariadenia platné v Slovenskej republike,
* Pri navýšení opravy, resp. potreby výmeny ďalšieho náhradného dielu bude dodávateľ pred jeho vymenením kontaktovať objednávateľa, ktorý musí jeho použitie schváliť. Dodávateľ vyhotoví fotodokumentáciu uvedeného poškodeného náhradného dielu, ktorú zašle objednávateľovi so žiadosťou na odsúhlasenie,
* Pri navýšení opravy, resp. potreby výmeny ďalšieho náhradného dielu sa dodávateľ zaväzuje sprístupniť k nahliadnutiu cenník náhradných dielov s odporúčanými cenami od svojho dodávateľa.
* Oprava bude realizovaná v priestoroch úspešného uchádzača. Nie je možné určiť predpokladanú dobu opravy, vzhľadom na rozsah poškodenia. Konečnú dobu opravy bude potrebné určiť na základe osobnej obhliadky vozidla, pričom doba opravy by nemala presiahnuť 2 mesiace od dátumu prevzatia vozidla do opravy.